JPO huwa l-aktar annimal politiku stramb u perikoluz ghax hadd ma jaf x'jista' jaghmel. Jaghti ftit kulur lill-politika Maltija dominata mill-blu u l-ahmar! Jeffrey Pullicino Orlando annimal politiku stramb hafna u enigmatiku; u fil-politika din il-karatteristika taf tkun xabla taqta' miz-zewg nahat. Iridu nibdew billi nghidu li ahna nibqghu grati lejn JPO talli rnexxielu johrog il-kwistjoni tad-divorzju fil-berah u jghin jimmobilizza lin-nies jivvotaw favuriha. Ried jew ma riedx, JPO qajjem rivoluzzjoni sekulari f'dan il-pajjiz li messhet lill-Knisja u l-partit tieghu stess, u wriet li n-nies iridu jghixu f'pajjiz fejn il-Knisja ma jkollha l-ebda kontroll fuq il-gvern. Izda ahna nafu lkoll li l-maniggi politici ta' JPO jmorru lil hemm minn sempliciment politiku li jrid idahhal id-divorzju f'gziritna. Insomma, konna ammirajnieh ghal kuragg tieghu li jieqaf lill-kuntrattur li ried jibni batching plant fis-Siggiewi u l-gvern semgha minnu. Sfortunatament il-kredenzjali ambjentali ta' JPO malajr hadu taptipa tajba 'l isfel hekk kif qabel l-elezzjoni li ghaddiet il-PL kixxfulu l-iskandlu tal-Mistra fejn sirna nafu li dan il-paladin ambjentali ried jizviluppa bicca art enormi fil-Mistra li hija protetta bhala sit tan-Natura 2000. Hareg ukoll li JPO kellu hafna diskursati ma' ufficjali fil-MEPA tant li l-kwistjoni kollha spiccat il-qorti u ghada ghaddejja. Insomma, il-kredenzjali ambjentali tarulu mar-rih, izda kif jghidu l-Inglizi, JPO huwa survivor u Joe Saliba malajr hadu taht idejh u b'mod tassew originali u bl-ghajnuna tal-midja Nazzjonalista ta l-istorja ta' JPO spin u mil-lum ghall-ghada bidluh f'vittma li qabdu mieghu dawk il-qatta minghula Laburisti–ezatt bhalma qed isostni bhalissa Tonio Fenech li ghadu min ghalih li m'ghamel xejn hazin! L-istorja tafuha u JPO hareg t'eroj tal-PN tant li rebhu l-elezzjoni ta' l-2008 wara li assistejna ghal farsa ta' JPO jibki fejn gab il-qalb ta' hafna nies gungliena. Il-poplu bellghaha din il-pantomima u l-PN tela' parzjalment bis-sahha ta' l-eluf ta' voti ta' simpatija li gab JPO u bis-sahha tal-makna tal-propaganda qawwija tal-PN, gie mpingi li ghamel tajjeb u l-PL ghamel hazin li qabad mieghu! Bhalma ma tafu, il-PN rebah dik l-elezzjoni bi zbrixx, izda ma' damx JPO li ma dahalx b'ruhu u gismu fil-kwistjoni tal-progett ta' San Gwann u hawnhekk hareg car li JPO xejn ma jgib lil Richard Cachia Caruana ghax l-oggezzjonijiet li kellu, li fil-fatt kienu validi, kienu mmirati lejn dan l-individwu li jigbed hafna spak minn Brussel. Hawnhekk JPO ghamel it-tieni rebha impressjonanti tieghu fl-arena politika kontra RCC, izda fl-istess hin rega beda jsir persona non grata . Minn hawn beda jiehu l-fama ta' politiku li ma tistax tafdah u dan jista' jkun beneficcjali ghaliex trawwem certa biza' fis-shabek li jafu li jekk idejquk, taf itaptapielhom; filwaqt li tista' tkun problema ghax ghaliex JPO zgur li huwa l-inqas politikant fdat fil-parlament. Il-Laburisti ma jafdawhx ghax daqu d-dmugh tal-kukkudrilli li ghen jerga jitfghahhom fl-opposizzjoni filwaqt li n-Nazzjonalisti ma jistghux jahfrulu talli hareg il-kwistjoni tad-divorzju fil-berah u rnexxielu jaghmel it-tielet rebha kontra l-Prim Ministru fejn tah gambetta kbira fit-telfa li garrab fir-referendum tad-divorzju.
JPO Annimal Stramb! (L-ewwel parti)